AIŠKINAMASIS RAŠTAS

Dėl Molėtų rajono savivaldybės tarybos 2020 m. vasario 26 d. sprendimo Nr. B1-90 „Dėl rinkos pataisos koeficiento, taikomo Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, nustatymo“ pakeitimo

1. **Parengto tarybos sprendimo projekto tikslai ir uždaviniai**

Nuo 2019 m. rugsėjo 1 d. įsigaliojo nauja Lietuvos Respublikos paramos būstui įsigyti ar išsinuomoti įstatymo redakcija (toliau - Įstatymas) ir Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“ redakcija (toliau – Metodika).

Nutarimu siekiama užkirsti kelią piktnaudžiavimo atvejams, kai savivaldybės būstai nuomojami už kur kas mažesnę kainą, negu nuomos kaina rinkoje, tokiu būdu pažeidžiant teisėtus socialinio būsto nuomos laukiančių asmenų ir šeimų lūkesčius. Nutarime įtvirtinta nuostata, kad savivaldybės taryba, nustatydama rinkos pataisos koeficientą, turi užtikrinti, kad savivaldybės būsto nuomos mokesčio dydis būtų lygus toje savivaldybės teritorijoje, kurioje yra nuomojamas savivaldybės būstas, rinkoje nuomojamo būsto nuomos mokesčio kainai. Minėta nuostata leidžia savivaldybei efektyviau naudoti savivaldybės būsto fondą ir savivaldybės būsto nuomos kainas padidinti iki toje savivaldybės teritorijoje, kurioje yra nuomojamas savivaldybės būstas, rinkos kainų. Molėtų rajono savivaldybės tarybos 2020 m. vasario 26 d. sprendimu Nr. B1-60 „Dėl rinkos pataisos koeficiento, taikomo Molėtų rajono savivaldybės būsto (išskyrus socialinį būstą) nuomos mokesčiui apskaičiuoti, nustatymo“ buvo nustatytas rinkos pataisos koeficientas R = 7, kuris įsigalios nuo 2020 m. liepos 1 d.

Molėtų rajono savivaldybės administracija (toliau – Administracija), atsižvelgdama į tai, kad judėjimo negalią turintiems asmenims yra išnuomoti pritaikyti savivaldybės būstai, kurių vienam asmeniui ar šeimai tenkantis naudingasis plotas yra ženkliai didesnis už tinkamo būsto plotą, tačiau Administracija neturi galimybės pasiūlyti išsinuomoti mažesnio ploto pritaikytų būstų, siūlo judėjimo negalią turintiems asmenims, kurie šiuo metu nuomojasi pritaikytus savivaldybės būstus, nustatyti rinkos pataisos koeficientą lygų 1,2.

Parengto sprendimo projekto tikslas – nustatyti nuo 2020 m. liepos 1 d. rinkos pataisos koeficientą R = 1,2, taikomą Molėtų rajono savivaldybės būsto, pritaikyto ir nuomojamo judėjimo negalią turintiems asmenims, nuomos mokesčiui apskaičiuoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 31 punktas, 18 straipsnio 1 dalis;

Lietuvos Respublikos paramos būstui įsigyti ar išsinuomoti įstatymo 20 straipsnio 6 dalis;

Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 6 punktas;

Molėtų rajono savivaldybės būsto ir socialinio būsto nuomos ir naudojimo tvarkos aprašo, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-194 „Dėl Molėtų rajono savivaldybės būsto ir socialinio būsto nuomos ir naudojimo tvarkos aprašo patvirtinimo“, 43 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus išspręsta nuomos mokesčio dydžio problema dėl šiuo metu pritaikytus savivaldybės būstus nuomojančių judėjimo negalią turinčių asmenų, kuriems Administracija neturi galimybės pasiūlyti išsinuomoti tinkamų būstų.

Neigiamų pasekmių nenumatoma.

**4. Priemonės sprendimui įgyvendinti**

Vykdyti sprendimo nuostatas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.